**Zápisnica**

**z Valného zhromaždenia MAS Rajecká dolina, konaného dňa 12.12.2018 o 10. 00 hod**

**v zasadačke MsÚ Rajecké Teplice**

Prítomní: podľa prezenčnej listiny

|  |  |
| --- | --- |
| PRÍTOMNÍ: | 36 |

Program: podľa pozvánky

Zasadnutie viedol: Ing. Tandara Pavol - predseda

Zapisovateľka: Ing. Jantošková Lenka

1. **Otvorenie Valného zhromaždenia**

Predseda MAS Rajecká dolina Ing. Pavol Tandara privítal všetkých prítomných a konštatoval, že Valné zhromaždenie MAS Rajecká dolina je spôsobilé rokovať a uznášať sa, nakoľko je prítomná nadpolovičná väčšina všetkých členov združenia.

Zároveň oboznámil prítomných s programom rokovania.

P. Tandara odovzdal slovo projektovej manažérke Ing. Tatiane Veselej, ktorá prítomných privítala a vysvetlila dôvody zvolania mimoriadneho Valného zhromaždenia.

Na návrh prítomných členov Valného zhromaždenia dal p. Tandara hlasovať za zapisovateľku:

zapisovateľka Ing. Lenka Jantošková

**Hlasovanie:**

ZA: 36 PROTI: 0 ZDRŽAL SA: 0

Na návrh prítomných členov Valného zhromaždenia dal p. Tandara hlasovať za overovateľov zápisnice:

Mgr. Monika Kavecká a Ján Matejička

|  |
| --- |
| Hlasovanie:  ZA: 36 PROTI: 0 ZDRŽAL SA:0 |
| UZNESENIE VZ MAS Rajecká dolina č. 4/2018 : |
| Valné zhromaždenie schvaľuje: |
| Zapisovateľku a overovateľov zápisnice. |

1. **Voľba členov návrhovej a mandátnej komisie**

Do návrhovej a mandátovej komisie boli navrhnutí nasledovní kandidáti, o ktorých dal Ing. Tandara hlasovať:

Ing. Lenka Jantošková

Ing. Pavol Sandanus

Alica Kostolná

|  |
| --- |
| Hlasovanie:  ZA: 36 PROTI: 0 ZDRŽAL SA:0 |
| UZNESENIE VZ MAS Rajecká dolina č. 5/2018 : |
| Valné zhromaždenie schvaľuje: |
| Členov mandátnej a návrhovej komisie. |

Člen návrhovej a mandátovej komisie skonštatoval, že je prítomných 36 členov a Valné zhromaždenie je uznášaniaschopné, nakoľko je prítomná nadpolovičná väčšina členov.

1. **Prijatie nových členov, zánik členstva**

P. Veselá informovala Valné zhromaždenie o zániku členstva týchto členov MAS Rajecká dolina:

* z dôvodu zmeny sídla u členov:

AGRO TURIEC s.r.o.

ŽILINSKO-RAJECKÝ GOLFOVÝ KLUB

* na vlastnú žiadosť

SKALKA ŠUJA s.r.o.

Rajecká dolina - OOCR

Na základe žiadostí o členstvo v združení MAS Rajecká dolina p. Tandara predstavil a dal hlasovať o návrhu prijatia nových členov združenia:

Ing. Pavol Bielik – zástupca záujmovej skupiny občiansky sektor

Krásna Ďurčiná (o.z.) – zástupca záujmovej skupiny občiansky sektor

Rodinné centrum Paletka (o.z.) – zástupca záujmovej skupiny občiansky sektor

Aktívny PARK Rajec (o.z.) – zástupca záujmovej skupiny občiansky sektor

Folklórne združenie Rajecká dolina (o.z.) – zástupca záujmovej skupiny občiansky sektor

|  |
| --- |
| Hlasovanie:  ZA: 36 PROTI: 0 ZDRŽAL SA:0 |
| UZNESENIE VZ MAS Rajecká dolina č. 6/2018 : |
| Valné zhromaždenie schvaľuje: |
| Valné zhromaždenie schválilo prijatie nových členov MAS Rajecká dolina a berie na vedomie ukončenie členstva menovaných členov. |

1. **Prerokovanie a schválenie zmien stanov**

Ing. Miroslav Mikula informoval prítomných o zmene Stanov Miestnej akčnej skupiny Rajecká dolina.

Hlavné zmeny v stanovách:

* Doplnenie úloh združenia – vytvoriť podmienky pre získavanie finančných prostriedkov z národných a nadnárodných zdrojov, poskytovanie pomoci pri tvorbe a realizácii projektov, spracovanie strategických projektov...;
* Členstvo v združení vzniká prejavom vôle podaním písomnej žiadosti, prerokovaním a schválením na zasadnutí Rady – z dôvodu zabezpečenia podielu hlasovacích práv do 49% (zrušenie prijímania členov na VZ z dôvodu operatívneho zabezpečenia splnenia podmienky hlasovacích práv);
* Členstvo v združení zaniká vystúpením člena zo združenia na základe písomného oznámenia člena o vystúpení zo združenia doručeného združeniu. Členstvo zaniká dňom uvedeným v oznámení, nie však skôr ako 30 kalendárnych dní odo dňa doručenia písomného oznámenia združeniu;
* Povinnosť člena združenia oznámiť zmeny sídla v prípade PO, resp. zmenu trvalého a/alebo prechodného pobytu u FO, členstvo iba v jednej záujmovej skupine;
* Doplnenie povinnosti súladu so Systémom riadenia CLLD v platnom znení;
* Pracovný a organizačný poriadok – schvaľovanie v kompetencii Rady - v záujme možnosti operatívneho zapracovávania zmien v Systéme riadenia CLLD;
* Štatutárny orgán – predseda /podpredseda – ich práva, povinnosti, zastupiteľnosť v prípade neprítomnosti a konfliktu záujmu;
* Zmena počtu členov Monitorovacieho výboru z 5 na min. 3;
* Zmena počtu členov Výberovej komisie zo 7 na min. 3.

P. Mikula dal hlasovať o zmenách v Stanovách MAS Rajecká dolina.

|  |
| --- |
| Hlasovanie:  ZA: 36 PROTI: 0 ZDRŽAL SA:0 |
| UZNESENIE VZ MAS Rajecká dolina č. 7/2018 : |
| Valné zhromaždenie schvaľuje: |
| Zmeny Stanov MAS Rajecká dolina v znení dodatkov č. 1, 2 a 3, zaregistrovaných Ministerstvom vnútra SR dňa 16.01.2015 pod č. VVS/1-900/90-452 36. |

1. **Prerokovanie a schválenie zmeny Stratégie rozvoja územia CLLD „Spolu vieme tvoriť, tešiť sa a žiť“ vrátane príloh v súlade s Usmernením Riadiaceho orgánu pre Program rozvoja vidieka 2014-2020 č.3/2018**

Tatiana Veselá uviedla, že súčasťou programu bolo aj schválenie zmien v Pracovnom a organizačnom poriadku (nadväzujúcich na zmeny stratégie a súladu so Systémom riadenia CLLD, verziou 1.8), avšak dňa 5.12.2018 prišlo stanovisko RO, že nie sme oprávnení meniť prílohy k Stratégii, preto z uvedeného dôvodu bol daný bod z programu vylúčený.

P. Veselá oboznámila VZ so zmenami v Stratégii, ktoré sú iba formálneho charakteru, zásadné veci ohľadom oprávnenosti aktivít ani financovania sa v tejto etape nemenia a budú predmetom strednodobého hodnotenia. Zmeny v Návrhu Stratégie Verzie I v znení dodatku č. 1  sú v kapitole 5.1.1, 5.1.2, 5.3.2 a v Akčnom pláne pre základnú alokáciu a boli vykonané cez zaznamenávanie zmien. Stratégia bola upravená v tomto znení:

* povinnosť uvádzať odvolávku na Systém riadenia CLLD v platnom znení v záujme predídeniu schvaľovacích postupov zmien stratégie (Valné zhromaždenie, PPA, MPSR a v prípade stanov taktiež Ministerstvo vnútra);
* úlohy orgánov – zjednodušenie a odkaz na Systém riadenia CLLD v platnom znení, doplnenie podpredsedu, zníženie počtu členov Monitorovacieho výbor a Výberovej komisie na min. 3;
* postupy vyhlasovania Výziev na predkladanie ŽoNFP, postupy spracovania ŽoNFP z PRV - administratívne overenie ŽoNFP zo strany MAS, odborné hodnotenie zabezpečené odbornými hodnotiteľmi náhodným výberom prostredníctvom ITMS2014+, výberová komisia – zoradí žiadosti podľa pridelených bodov s aplikáciou rozlišovacích kritérií, návrh Rozhodnutia o schválení /Rozhodnutia o neschválení pre PPA, PPA finálne schvaľuje, podpisuje zmluvu o NFP aj realizuje platby so žiadateľmi.
* zosúladenie terminológie monitorovacích ukazovateľov;
* doplnenie fokusových oblastí v súlade s PRV;
* zosúladenie aktivít s nariadením EU 1305/2013 a PRV.

P. Tandara dal hlasovať ohľadom prijatia zmien Stratégie CLLD „Spolu vieme tvoriť, tešiť sa a žiť“, Verzie I v znení dodatku č.1.

|  |
| --- |
| Hlasovanie:  ZA: 36 PROTI: 0 ZDRŽAL SA:0 |
| UZNESENIE VZ MAS Rajecká dolina č. 8/2018 : |
| Valné zhromaždenie schvaľuje: |
| Verzia I Stratégie CLLD „Spolu vieme tvoriť, tešiť sa a žiť“ Miestnej akčnej skupiny Rajecká dolina, v znení dodatku č. 1 bola schválená Valným zhromaždením dňa 12.12.2018. |

1. **Voľba členov Kontrolnej a revíznej komisie**

P. Tandara podal návrh na doplňujúcu voľbu členov Kontrolnej a revíznej komisie. Kontrolná a revízna komisia má troch členov. Členstvo v komisii je nezlučiteľné s členstvom v iných orgánoch združenia.

Pôvodní členovia Kontrolnej a revíznej komisie MAS Rajecká dolina:

obec Lietavská Lúčka – štatutárny zástupca

Žilinsko – rajecký golfový klub – štatutárny zástupca

Základná škola Kamenná Poruba – štatutárny zástupca

P. Tandara predložil návrh na nových členov Kontrolnej a revíznej komisie, o ktorej dal VZ hlasovať.

Nová Kontrolná a revízna komisia (verejný / podnikateľský / občiansky sektor):

Obec Lietavská Lúčka, v zastúpení štatutárnym orgánom - starosta Ing. Marian Sliviak

GAROMI s.r.o. – v zastúpení štatutárnym orgánom - Miloš Gašpierik

Občianske združenie Frivaldský chotár - v zastúpení štatutárnym orgánom - JUDr. Erika Lašútová

Kontrolná a revízna komisia bude zasadať najbližšie v 1. Q roku 2019, kde jej budú predložené doklady ku kontrole za rok 2018.

|  |
| --- |
| Hlasovanie:  ZA: 36 PROTI: 0 ZDRŽAL SA:0 |
| UZNESENIE VZ MAS Rajecká dolina č. 9/2018 : |
| Valné zhromaždenie schvaľuje: |
| Kontrolnú a revíznu komisiu zloženú z členov: Obec Lietavská Lúčka, GAROMI s.r.o, OZ Frívaldský chotár v zastúpení ich štatutárnymi zástupcami. |

1. **Schválenie výšky členského príspevku na rok 2019 – zmena výšky členského príspevku pre podnikateľský sektor**

P. Veselá predložila Valnému zhromaždeniu návrh na zmenu výšky členského príspevku pre podnikateľský sektor v nadväznosti na veľkosť podniku podľa počtu zamestnancov. MAS Rajecká dolina je povinná zabezpečiť dostatočné zastúpenie jednotlivých sektorov tak, aby ani jeden sektor (verejný, občiansky, podnikateľský) nepresahoval 49%-né zastúpenie v združení.

Na Rade dňa 6.12.2018 bol prijatý návrh na zmenu výšky členského príspevku podnikateľského sektora v členení podľa počtu zamestnancov:

Od 0 - 9 zamestnancov (vrátane) – 50 € / rok

Nad 9 zamestnancov – 300 € / rok

P. Tandara dal hlasovať o návrhu na zmenu členského pre podnikateľský sektor.

|  |
| --- |
| Hlasovanie:  ZA: 36 PROTI: 0 ZDRŽAL SA:0 |
| UZNESENIE VZ MAS Rajecká dolina č. 10/2018 : |
| Valné zhromaždenie schvaľuje: |
| Výšku členského pre podnikateľský sektor nasledovne:  a) podnikateľské subjekty s počtom zamestnancov do 9 (vrátane) = 50Eur/ročne  b) podnikateľské subjekty s počtom zamestnancov nad 9 = 300 Eur/ročne. |

1. **Informácie o úlohách a plánovaných činnostiach MAS Rajecká dolina v súvislosti s implementáciou stratégie CLLD**

Tatiana Veselá informovala o úlohách a plánovaných činnostiach MAS Rajecká dolina v súvislosti s implementáciou stratégie CLLD.

Informovala tiež o plánovanom harmonograme, ŽoNFP, Zmluvách a míľnikoch zo stratégie. Členovia požiadali o zaslanie predbežného plánu výziev mailom.

***Podrobná správa o úlohách a plánovaných činnostiach v prílohe.***

|  |
| --- |
| UZNESENIE VZ MAS Rajecká dolina č. 11/2018 : |
| Valné zhromaždenie berie na vedomie: |
| Informáciu o úlohách a plánovaných činnostiach MAS Rajecká dolina. |

1. **Informácia o spôsobe financovania činností MAS Rajecká dolina a implementácie stratégie**

Anna Chupáňová informovala Valné zhromaždenie o systéme financovania MAS Rajecká dolina. Podala správu o hospodárení v členení na jednotlivé druhy nákladov, o výške preplatených a schválených Žiadostí o platbu. Informovala prítomných o výške spolufinancovania žiadostí o platbu z vlastných zdrojov.

***Správa o hospodárení tvorí prílohu zápisnice.***

|  |
| --- |
| UZNESENIE VZ MAS Rajecká dolina č. 12/2018 : |
| Valné zhromaždenie berie na vedomie: |
| Správu o hospodárení k 07.12.2018. |

1. **Rôzne, diskusia**

* Ing. Marian Sliviak pripomienkoval a žiadal doplňujúce voľby do Rady z dôvodu komunálnych volieb 2018, kde pri dvoch členoch Rady prišlo ku zmene štatutárneho orgánu obce, ako člena Rady. Vysvetlenie manažérky kancelárie – na základe stanov, čl. IV, ods. 3 právnickú osobu v orgánoch združenia zastupuje fyzická osoba, ktorá je členom štatutárneho orgánu, z toho dôvodu mandát člena Rady prechádza na novozvoleného štatutára obce, ktorá je členom Rady.
* Mgr. Monika Kavecká žiadala, aby podklady k najbližšiemu Valnému zhromaždeniu prišli s dostatočným časovým predstihom –

Stanovisko kancelárie MAS Rajecká dolina – kancelária sa bude snažiť predložiť všetky potrebné doklady čo možno najskôr, avšak nemá vplyv na povinnosť zapracovať usmernenie Riadiaceho orgánu v stanovenej lehote - uvedené sme povinní v plnej miere akceptovať (tak ako to bolo v prípade zvolania tohto mimoriadneho Valného zhromaždenia).

* Mgr. Monika Kavecká požiadala aby návrhy kandidátov do Rady na nasledujúce funkčné obdobie (január 2019 – január 2023) boli vopred prekonzultované v členskej základni a prijaté spoločné návrhy za jednotlivé záujmové skupiny - zabezpečí kancelária MAS RD.
* Mgr. Monika Kavecká - vyslovila požiadavku na konanie nasledujúceho Valného zhromaždenia na štvrtok, kedy má väčšina obcí nestránkový deň, kvôli účastí na VZ a uznášaniaschopnosti. Návrh na 31.1.2019 viacerým nevyhovoval, ďalší nezáväzný termín bol navrhnutý na 7.2.2019.
* Ing. Tatiana Veselá požiadala o návrhy a kontakty na odborných hodnotiteľov, aby sa stihli prihlásiť do aktuálnej výzvy č. 1/2018/PO5
* Ing. Anna Chupáňová požiadala obce o oslovenie prípadných nových členov za podnikateľský a občiansky sektor, keďže jednou z podmienok existencie združenia je, že min. 40% obcí musí mať zastúpenie v združení aj z týchto sektorov,
* Mgr. Martina Bohušová navrhuje do budúcnosti prezentáciu nových členov (ich prítomnosť pri prijímaní do OZ), návrhy do komisií predložiť pred VZ jednotlivým členom a taktiež pri voľbách do Rady vopred informovať členov o návrhoch členov do Rady, prípadne si vyžiadať návrhy z radov členov.

Stanovisko kancelárie MAS Rajecká dolina – kancelária MAS berie pripomienku na vedomie.

* Členovia sa dohodli na tvorení rezervy z členských príspevkov, vzhľadom na nedávne prerušenie financovania chodu MAS, aby nebol ohrozený chod a implementácia projektov.

Na záver sa p. Tandara poďakoval prítomným členom za účasť.

V Rajeckých Tepliciach 12.12.2018

Zapísala: Ing. Lenka Jantošková

Overili: Mgr. Monika Kavecká

Ján Matejička

Ing. Tandara Pavol

predseda MAS